

	Doložka vybraných vplyvov	

	1. Základné údaje

	Názov materiálu

	
Návrh zákona, ktorým sa mení a dopĺňa zákon č. 513/1991 Zb. Obchodný zákonník v znení neskorších predpisov a ktorým sa menia a dopĺňajú niektoré zákony


	Predkladateľ (a spolupredkladateľ)

	
Ministerstvo spravodlivosti Slovenskej republiky


	Charakter predkladaného materiálu
	☐	Materiál nelegislatívnej povahy

	
	☒	Materiál legislatívnej povahy

	
	☒	Transpozícia/ implementácia práva EÚ

	
1. Smernica Európskeho parlamentu a Rady 97/9/ES z 3. marca 1997 o systémoch náhrad pre investorov (Mimoriadne vydanie Ú. v. EÚ, kap. 6/zv. 2; Ú. v. ES L 84, 26.3.1997).

2. Smernica Európskeho parlamentu a Rady (EÚ) 2017/828 zo 17. mája 2017, ktorou sa mení smernica 2007/36/ES, pokiaľ ide o podnietenie dlhodobého zapojenia akcionárov (Ú. v. EÚ L 132, 20.5.2017).

3. Smernica Európskeho parlamentu a Rady (EÚ) 2024/2810 z 23. októbra 2024 o akciových štruktúrach s viacnásobnými hlasovacími právami v  spoločnostiach, ktoré sa uchádzajú o prijatie svojich akcií na obchodovanie v multilaterálnom obchodnom systéme (Ú. v. EÚ L, 2024/2810, 14.11.2024).


	Termín začiatku a ukončenia PPK
	marec 2026

	Predpokladaný termín predloženia na pripomienkové konanie
	apríl 2026

	Predpokladaný termín začiatku a ukončenia ZP** 
	

	Predpokladaný termín predloženia na rokovanie vlády SR*
	jún 2026

	

	2. Definovanie problému

	
Návrh zákona sa predkladá s cieľom splnenia záväzkov vyplývajúcich z členstva Slovenskej republiky v Európskej únii vo vzťahu k smerniciam v zmysle prechádzajúceho bodu. 

Účelom úpravy smernice Európskeho parlamentu a Rady (EÚ) 2024/2810 z 23. októbra 2024 o akciových štruktúrach s viacnásobnými hlasovacími právami v  spoločnostiach, ktoré sa uchádzajú o prijatie svojich akcií na obchodovanie v multilaterálnom obchodnom systéme (Ú. v. EÚ L, 2024/2810, 14.11.2024) (ďalej len smernica (EÚ) 2024/2810) je podpora akcionárov a akciových spoločností v hľadaní financovania a investorov na kapitálovom trhu. Zavedením možnosti vydať akcie s viacnásobnými hlasovacími právami sa má umožniť podpora tých akcionárov, ktorí chcú hľadať financovanie na kapitálovom trhu, avšak môže ich odrádzať strata vplyvu nad spoločnosťou, prípadne si chcú takýmto spôsobom upraviť vzťah akcionárov. Predkladaný návrh umožňuje vydávanie takéhoto druhu akcií pre každú akciovú spoločnosť. 

Vo vzťahu k transpozícii niektorých ustanovení smernice Smernica Európskeho parlamentu a Rady (EÚ) 2017/828 zo 17. mája 2017, ktorou sa mení smernica 2007/36/ES, pokiaľ ide o podnietenie dlhodobého zapojenia akcionárov (Ú. v. EÚ L 132, 20.5.2017) (ďalej len „smernica (EÚ) 2017/828“) sa má dosiahnuť úplná zhoda s touto smernicou, a to na základe neformálnych výhrad oznámených Európskou komisie k správnosti transpozície.

Úprava ustanovení o Garančnom fonde investícií je v návrhu obsiahnutá za účelom zosúladenia so smernicou Európskeho parlamentu a Rady 97/9/ES z 3. marca 1997 o systémoch náhrad pre investorov (Mimoriadne vydanie Ú. v. EÚ, kap. 6/zv. 2; Ú. v. ES L 84, 26.3.1997) (ďalej len „smernica 97/9/ES“) a za účelom odstránenia nedostatkov zistených v aplikačnej praxi.


	3. Ciele a výsledný stav

	
Cieľom návrhu zákona je dosiahnutie zhody so smernicami podľa bodu 2.

Vo vzťahu k smernici (EÚ) 2024/2810 sa v plnom rozsahu transponujú jej ustanovenia s cieľom dodržania transpozičnej lehoty – 5. december 2026. Cieľom tejto smernice je umožniť akcionárom spoločností zachovanie vplyvu nad spoločnosťou v čase, keď hľadá kapitál a investora prostredníctvom ponúknutia časti svojich akcií na mnohostrannom obchodnom systéme za súčasného poskytnutia relevantných možnosti ochrany pre ostatných akcionárov spoločnosti. Ustanovenia návrhu sa v plnom rozsahu pridržiavajú ustanovení smernice. Vo výslednom stave by malo viac akciových spoločností hľadať financovanie a investorov na mnohostrannom obchodnom systéme, a to podporením možnosti zachovania si vplyvu nad spoločnosťou podľa predchádzajúcej vety. 

Z dôvodu oznámených neformálnych výhrad Európskej komisie k správnosti transpozície smernice (EÚ) 2017/828 sa upravujú relevantné ustanovenia.

Vo vzťahu k smernici 97/9/ES je potrebné zosúladenie slovenskej právnej úpravy s jej požiadavkami. Rovnako sa odstraňujú problémy vyplývajúce z aplikačnej praxe.


	4. Dotknuté subjekty

	Akciové spoločnosti, akcionári, Burza cenných papierov, obchodníci s cennými papiermi.

	5. Alternatívne riešenia

	
Nulový variant: 
Vzhľadom na cieľ návrhu, ktorým je splnenie záväzkov vyplývajúcich z členstva Slovenskej republiky v Európskej únii je nulový variant – ponechanie súčasného právneho stavu nerelevantný.

Alternatívne riešenie: 
Vzhľadom na cieľ návrhu, ktorým je splnenie záväzkov vyplývajúcich z členstva Slovenskej republiky v Európskej únii neboli alternatívne riešenia zvažované. 


	6. Vykonávacie predpisy

	Predpokladá sa prijatie/zmena  vykonávacích predpisov?
	☐  Áno
	☒  Nie

	Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:

 

	7. Transpozícia/implementácia práva EÚ 

	
	Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ. 

	                                                                                                                               ☒ Áno                  ☐ Nie

Ak áno, uveďte, ktorých vplyvov podľa bodu 9 sa goldplating týka: 

	
Goldplating je stanovený podľa tabuliek zhody a dotýka sa vplyvov na podnikateľské prostredie.   

Smernica Európskeho parlamentu a Rady (EÚ) 2024/2810 z 23. októbra 2024 o akciových štruktúrach s viacnásobnými hlasovacími právami v  spoločnostiach, ktoré sa uchádzajú o prijatie svojich akcií na obchodovanie v multilaterálnom obchodnom systéme (Ú. v. EÚ L, 2024/2810, 14.11.2024)
Článok 1 ods. 1
Predkladateľ považuje za vhodné upraviť možnosť vydávania osobitného druhu akcií s viacnásobnými hlasovacími právami pre všetky akciové spoločnosti. Uvedené je v súlade s celoeurópskym trendom, akciovým spoločnostiam sa tak umožní podporiť dlhodobé a zodpovedné zapojenie akcionárov. Takýto goldplating má pozitívny vplyv.

Lokalizácia v slovenskej právnej úprave: 
[bookmark: _GoBack]-	návrh zákona, čl. I, bod 1, § 159a. 

Článok 4 ods. 2 písm. a)

V prípade prevodu akcie je oprávnené limitovať rozšírené práva z akcie prameniace, a to aj s ohľadom na práva a postavenie ostatných akcionárov, rovnako aj na cieľ takýchto akcií, ktorými je podpora udržania sa v spoločnosti práve toho akcionára, ktorému sa akcie s viacnásobnými hlasovacími právami vydávajú.
 
Lokalizácia v slovenskej právnej úprave: 
-	návrh zákona, čl. I, bod 1, § 159a ods. 4 a čl. I, bod 6, § 220f ods. 1.





	

	8. Preskúmanie účelnosti

	Termín na preskúmanie účinnosti a účelnosti predkladaného materiálu: 2029

Kritériá: 
- Miera využívania možnosti vydávania akcií s viacnásobnými hlasovacími právami


	

* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu        legislatívnych úloh vlády Slovenskej republiky. 
** vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.
*** posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte.



	9. Vybrané vplyvy  materiálu

	Vplyvy na rozpočet verejnej správy
	☐	Pozitívne
	☒	Žiadne
	☐	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☐	Áno
	☐	Nie
	☐	Čiastočne

	v tom vplyvy na rozpočty obcí a vyšších územných celkov
	☐	Pozitívne
	☒	Žiadne
	☐	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐	Áno
	☐	Nie
	☐	Čiastočne

	Vplyv na dlhodobú udržateľnosť verejných financií v prípade vybraných opatrení ***
	☐	Áno
	
	
	☒	Nie

	Vplyvy na limit verejných výdavkov
	☐	Pozitívne
	☒	Žiadne
	☐	Negatívne

	Vplyvy na podnikateľské prostredie
	☒	Pozitívne
	☐	Žiadne
	☒	Negatívne

	    z toho vplyvy na MSP

	☒	Pozitívne
	☐	Žiadne
	☒	Negatívne

	    Mechanizmus znižovania byrokracie    
    a nákladov sa uplatňuje:
	☐	Áno
	
	
	☒	Nie

	Sociálne vplyvy
	☐	Pozitívne
	☒	Žiadne
	☐	Negatívne

	Vplyvy na životné prostredie
	☐	Pozitívne
	☒	Žiadne
	☐	Negatívne

	
Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
	☐	Áno
	
	
	☐	Nie

	Vplyvy na informatizáciu spoločnosti
	☒	Pozitívne
	☐	Žiadne
	☐	Negatívne


	Vplyvy na služby verejnej správy pre občana, z toho
	
	
	
	
	
	

	    vplyvy služieb verejnej správy na občana
	☐	Pozitívne
	☒	Žiadne
	☐	Negatívne

	    vplyvy na procesy služieb vo verejnej správe
	☐	Pozitívne
	☒	Žiadne
	☐	Negatívne


	Vplyvy na manželstvo, rodičovstvo a rodinu
	☐	Pozitívne
	☒	Žiadne
	☐	Negatívne



	10. Poznámky

	
Identifikované vplyvy materiálu sú detailne opísané v jednotlivých analýzach, ktoré tvoria prílohu materiálu. 

Predkladaný návrh zákona bude mať vplyv na informačný systém obchodného registra. Vzhľadom na charakter zmien pôjde o doplnenie číselníkov, pričom konkrétny finančný dopad nie je možné v súčasnosti predpokladať. Tento dopad bude riešený v rámci pravidelného servisu informačného systému (frontend aj backend), ktorý je rozpočtovo krytý.


	11. Kontakt na spracovateľa

	Regína Lapšanská
Sekcia legislatívy občianskeho a obchodného práva
Ministerstvo spravodlivosti Slovenskej republiky
Mail: regina.lapsanska@justice.sk

	12. Zdroje

	Informačné systémy Ministerstva spravodlivosti Slovenskej republiky


	13. Stanovisko Komisie na posudzovanie vybraných vplyvov z PPK č. .......... 
(v prípade, ak sa uskutočnilo v zmysle bodu 8.1 Jednotnej metodiky)

	
	☐  Súhlasné 
	☐  Súhlasné s návrhom na dopracovanie
	☒  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:

II. Pripomienky a návrhy zmien: 
Komisia uplatňuje k materiálu nasledovné pripomienky a odporúčania:

K doložke vybraných vplyvov
Komisia žiada predkladateľa vyznačiť v Doložke vybraných vplyvov, v bode 9., položku
„Mechanizmus znižovania byrokracie a nákladov“ ako „nie“.
Odôvodnenie: Uplatnenie mechanizmu znižovania byrokracie a nákladov sa v tomto prípade nevzťahuje, keďže ide o výnimku podľa bodu 6.5 písm. d) Jednotnej metodiky na posudzovanie vybraných vplyvov. Táto výnimka sa týka regulácií, ktoré sú obsahom nelegislatívnych materiálov, vrátane návrhov predbežných stanovísk, v súlade so Systémom tvorby stanovísk k návrhom aktov EÚ a stavom koordinácie realizácie politík EÚ.

Vyhodnotenie: Pripomienka bola akceptovaná.

K vplyvom na podnikateľské prostredie
K uplatňovaniu princípu ochrany pred neopodstatneným goldplatingom:
Komisia žiada predkladateľa o uvedenie správnych lokalizácií v tabuľkách zhody.
Odôvodnenie: Tabuľky zhody obsahujú nesprávne alebo nepresné odkazy na paragrafy, odseky a články, ktoré nekorešpondujú s obsahom vlastného materiálu. 
Je potrebné zabezpečiť ich úplný súlad.

Vyhodnotenie: Pripomienka bola akceptovaná.

Komisia žiada predkladateľa o doplnenie informácií týkajúcich sa identifikovaného goldplatingu v Analýze vplyvov na podnikateľské prostredie.
Odôvodnenie: V časti 3.1.4 „Odôvodnenie goldplatingu podľa bodu 4 časti III jednotnej metodiky a ďalšie doplňujúce informácie“ je potrebné doplniť:
- presnú lokalizáciu výskytu goldplatingu,
- špecifikáciu typu goldplatingu,
- odôvodnenie, prečo nie je možné goldplating kvantifikovať.

Vyhodnotenie: Pripomienka bola akceptovaná.







	14. Stanovisko Komisie na posudzovanie vybraných vplyvov zo záverečného posúdenia č. .......... (v prípade, ak sa uskutočnilo v zmysle bodu 9.1. Jednotnej metodiky) 

	
	☐   Súhlasné 
	☐  Súhlasné s  návrhom na dopracovanie
	☐  Nesúhlasné


Uveďte pripomienky zo stanoviska Komisie z časti II. spolu s Vaším vyhodnotením:

